Simona Halep
<s>Simona Halep je rumunska teniserka, trenutni rumunski broj 1 i teniserka iz prvih 10 svetske rang liste teniserki.</s><s>Pažnju na sebe skrenula je u sezoni 2013. u kojoj je osvojila 6 turnira.</s><s>U istoj godini dobila je nagradu za najperspektivniju igračicu sveta.</s>

<s>Počeci</s>

<s>Halep je počela tenis da igra pod uticajem svog oca Stera i starijeg brata.</s>

<s>Stil igre</s>

<s>Halep igra desnom rukom, jednoručno sa forhend i dvoručno sa bekhend strane.</s><s>Njeni udarci sa osnovne linije su snažni i uglavnom ravni.</s><s>Iako je visoka svega 168 cm, njen servis je veoma brz.</s><s>Ona se može okarakterisati kao agresivni igrač sa osnovne linije.</s><s>Usled visine, retko izlazi na mrežu, jer joj servis to ne dozvoljava.</s>

<s>Juniorska karijera</s>

<s>Halep je 2008. godine osvojila Rolan Garos u juniorskoj konkurenciji.</s>

<s>Profesionalna karijera</s>

<s>2008-09</s>

<s>Svoj debi na najcenjenijim turnirima doživela je 2009. na Rolan Garosu.</s><s>U prvom kolu pobedila je 17. nosioca Mihaelu Krajiček, ali već u sledećem kolu ispada od Vitalije Diačenko.</s><s>Tokom 2010. godine Halep je podlegla operaciji, sa ciljem podizanjem grudi, jer, kako je sama tvrdila, grudi su joj smetale tokom igre, posebno u kretanju.</s>

<s>2010-12</s>

<s>Uspon u karijeri Simona Halep pravi već tokom 2010.</s><s>Na turniru u Marbelji stigla je do četfrt-finala u kom je izgubila od drugogo nosioca i 16-og reketa sveta Flavije Penete, kasnije šampionke turnira.</s><s>Nakon ispadanja u prvom kolu Barselone protiv Suarez Navaro posle prolaska kvalifikacija, doživela je najveći uspeh u dotadašnjoj karijeri.</s><s>Kao prvi nosilac, prošla je kvalifikacije turnira u Fesu, Maroko.</s><s>Redom je pobeđivala: Hradečku (8. nosilac), Olgu Savčuk, Pati Šnider (2. nosilac) i Renatu Voračovu, da bi finale izgubila od Benešove 2-0 (6-4, 6-2).</s>

<s>Na Rolan Garosu i US Openu 2010. je prolazila kvalifikacije, ali je ispadala već u prvom kolu od Sam Stosur odnosno Jelene Janković.</s>

<s>U Ouklandu početkom sledeće sezone stiže do četvrt-finala, ali ispada od Vikmajer.</s>

<s>Veliki uspeh na najprestižnijim turnirima za Halep dolazi na Australijan Openu 2011.</s><s>Sa nepunih 20 godina Rumunka je stigla do trećeg kola.</s><s>Na tom putu izbacila je kvalifikantkinju iz Luksemburga Anu Kremer 6-3, 3-6, 6-2, 24-og nosioca, Ruskinju, Klejbanovu 6-4, 7-6 (2), a zaustavlja je Aga Radvanjska sa 6-1, 6-2.</s>

<s>Na dva sledeća Gren slem turnira Halep je ispala u 2. kolu.</s><s>U Parizu od Stosur, a u Londonu od Serene Vilijams.</s>

<s>Prvu pobedu nad TOP 20 teniserkama dočekala je na Rodžers kupu, gde je u prvom kolu igrala protiv Kuznjecove.</s><s>Ipak, taj meč koji je trajao preko 2 časa izmorio je Halep i već u sledećem kolu ispala je od Šafarove.</s><s>Prva pobeda nad TOP 10 teniserkama desila se već nekoliko nedelja nakon prethodne velike pobede.</s><s>Na US Openu, Halep je igrala sa Na Li, iako je "vukla" povredu iz Kanade.</s><s>Halep je bila bolja 2-0, po setovima 6-2, 7-5. U drugom kolu je izgubila od Suarez Navaro.</s><s>O stilu Halepove i njenoj budućnosti već tada se moglo pričati, jer je u ta dva meča prvih kola svoje daleko bolje rangirane protivnice naterala na 50, odnosno 54 neiznuđene greške.</s>

<s>Rezultati u 2012-oj nisu bili toliko dobri kao na kraju prethodne sezone.</s><s>Simona je često ispadala u prvim kolima turnira od slabije rangiranih teniserki.</s><s>Svejedno je uspela da dođe do trećeg kola Indijan Velsa i Majamija.</s><s>Najbolji rezultat ostvarila je na turniru u Briselu.</s><s>U prvom kolu dobila je velikog favorita, osmu nositeljku Jelenu Janković, u tri seta, a zatim lako protiv zemljakinje Nikolesku.</s><s>Protiv Cibulkove izgubila je prvi set bez osvojenog gema, ali je naredna dva dobila.</s><s>U polufinalu dobila je Sofiju Arvidson.</s><s>U finalu je izgubila od Radvanjske sa 7-5, 6-0.
Do kraja sezone beležila je veoma slabe rezultate, svega nekoliko puta je igrala drugo kolo nekog turnira.</s>

<s>Po završetku sezone u 2012.</s><s>Halep je bila na 47. mestu VTA rang-liste, svega 6 pozicija bolje nego prošle godine.</s>

<s>2013: Proboj</s>

<s>Svoju, u dotadašnjoj karijeri, najbolju sezonu otvorila je turnirom u Oklandu, gde je u drugom kolu eliminiše Radvanjska.</s><s>Isti stepen takmičenja dostigla je pre nego što ju je eliminisala Sloun Stivens.</s><s>Stivens ju je pobedila i u prvom kolu Australijan Opena.</s><s>Nakon poraza od Vinči u Parizu Halep je imala problema sa povredama, jer je mečeve drugog kola i u Dohi i u Dubajiu predala Ani Ivanović, odnosno Hantuhovoj.</s><s>Na prva dva Masters turnira u sezoni, stiže do 2. i 3. kola, gde je pobeđuju daleko bolje rangirane igračice.</s><s>Nakon rane eliminacije u Madridu Simona je zasijala u punom sjaju.</s><s>Na Mastersu u Rimu Rumunka prolazi kvalifikacije, a potom redom pobeđuje Kuznjecovu, sveti se Radvanjskoj i Vinči za poraze sa prethodnih turnira, ponovo pobeđuje Jelenu Janković, ali biva surovo za ustavljenja od strane prvog reketa sveta Serene Vilijams.</s><s>Amerikanka joj je prepustila svega 3 gema, sve u drugom setu.</s>

<s>Na Rolan Garosu, iscrpljena prethodnim turnirom, izbačena je već na startu od strane Suarez Navaro.</s>

<s>Svoju šansu Halep dobija na turniru u Nirnbergu, gde biva postavljena za sedmog nosioca.</s><s>Lako pobeđuje neke slabo rangirane i malo poznate rivalke, ali u polufinalu se susreće sa Šafarovom.</s><s>Iako drugi set gubi bez osvojenog gema, Simona prolazi dalje, a u finalu dobija Andreu Petković, 6-3, 6-3. Ovo je prvi turnir koji je Halep osvojila u karijeri, a da ga organizuje VTA.</s>

<s>Odmah nakon trijumfa, usledio je sledeći.</s><s>Na turniru u Hertogenbošu Halepova je izbacila prvog, trećeg i četvrtog nosioca (Vinči, Suarez Navaro, Flipkens) na putu do trofeja.</s>

<s>Na Vimbldonu je ispala od mnogo bolje rangirane Li sa 2:1 u setovima (6:2, 1:6, 6:0).</s>

<s>Lak posao je imala u Budimpešti, gde je pobedila 5 daleko lošijih igračica i osvojila novi pehar.</s>

<s>Američku turneju je počela u Sinsinatiju, gde je pobedama nad nositeljkama Bartoli, aktuelnom šampionkom Vimbldona koja se ubrzo nakon turnira penzionisala zbog povrede, i Sam Stosur došla do četvr-finala kada je poražena od prvog nosioca, Serena Vilijams.</s>

<s>Nova titula došla je u Nju Hejvenu.</s><s>Halep je redom pobeđivala Hantuhovu, Suarez Navaro, Jekatarinu Makarovu, Vozniacki i u finalu Kvitovu.</s>

<s>Na US openu je zaustavljena u četvrtom kolu.</s><s>Flavija Peneta je slavila u dva seta.</s>

<s>Seriju nešto lošijih rezultata prekida turnirom u Moskvi i novom titulom, ovog puta bez izgubljenog seta.</s><s>U finalu je porazila Stosur 7:6 (1), 6:2.</s>

<s>Poslednji turnir u sezoni je odigrala u Sofiji.</s><s>Sa tri povede u grupi nad Svitolinom, Pavljučenkovom i Korne, a potom nad Ivanović i Stosur, Halep je osvojila i turnir šampionki.</s>

<s>Tokom 2013. godine Halep je napredovala čak 36 pozicija i sa 47. došla do 11. pozicije.</s><s>U sezoni je osvolija 6 titula, bez izgubljenog finala.</s><s>Svojim igrama stekla je velik broj obožavalaca i napravila najbolju moguću uvertiru pred 2014. godinu.</s>

<s>2014: Prvo gren slem finale, TOP 3</s>

<s>Halepova je odlučila da sezonu otvori u Sidneju, ali na samom početku turnira ispala je od Amerikanke Medison Kiz.</s>

<s>Na Australijan openu je Rumunka stigla do svog, dotad, prvog gren slem finala.</s><s>Na tom putu je savladala i osmu nositeljku, Jelenu Janković, i to sa 6:0 u odlučujućem setu.</s><s>Zaustavila ju je Cibulkova i to prilično ubedljivo usled zdravstvenih problema koje je Halep imala.</s>

<s>Prvu titulu u sezoni 2014. je osvojila u Dohi.</s><s>Na tom putu pobedila je Kaju Kanepi, Aniku Bek, Saru Erani, Agnješku Radvanjsku i Andželik Kerber.</s>

<s>Na prvom mastersu u sezoni je došla do polufinala, gde joj se Radvanjska revanširala.</s><s>Masters u Majamiju je propustila.</s>

<s>U Madridu je stigla do finala, ostvarivši svoj najbolji rezultat u dotadašnjoj karijeri.</s><s>Zaustavila ju je Šarapova, iako je Halep odlično otvorila meč, sa 1:6, 6:2, 6:3.</s><s>Na Rim mastersu je predala meč drugog kola Karli Suarez Navaro.</s>

<s>Velik uspeh i prvo gren slem finale doživela je na Rolan Garosu.</s><s>Veoma ubedljivo je prolazila rivalke: Klejbanovu, Votson, Toro-Flor, Stivens, Kuznjecovu i Petković, sve sa po 2:0 u setovima.</s><s>U veoma napetom i neizvesnom meču protiv Šarapove nije uspela da iskoristi brojne greške Ruskinje u trećem setu, te je Marija slavila sa 6:4, 6:7 (5), 6:4.</s><s>Ovim finalom, Halep se probila u sam teniski vrh, tačnije je postala treći reket sveta.</s>

<s>Usled povrede nije odbranila titulu osvojenu 2013. u Hertogenbošu, predala je meč drugog kola Aniki Bek.</s>

<s>Treći gren slem sezone započela je mečom sa Brazilkom Telianom Pereirom koju je lako dobila sa 6:2, 6:2.</s><s>Meč drugog kola bio je nešto teži, pa je kvalifikantkinja iz Ukrajine, Julija Curenko, uzela i set Rumunki.</s><s>Potom su usledile lake pobede nad mladom Belindom Benčič, Zarinom Dijas i prošlogodišnjom finalistkinjom Zabine Lisicki.</s><s>U polufinalnom meču je izgubila od Judžini Bušard.</s><s>U tom meču doživela je jedan veoma nezgodan pad zbog kog joj je ukazivana pomoć.</s>

<s>Priliku za takmičenje u svojoj zemlji dobila je na turniru u Bukureštu, koji je po prvu put održan 2014.</s><s>Postavljena je za prvog favorita turnira, a tu ulogu je opravdala pobedom nad Vinči u finalu 6:1, 6:3.</s><s>Ovo je bio drugi turnir koji je Halep osvojila u sezoni 2014.</s>

<s>Grend slem finala</s>

<s>Pojedinačno: 1 (0–1)</s>

<s>Reference</s>

<s>Spoljašnje veze</s>

<s>Profil Simone Halep na VTA sajtu</s>

<s>Rumunske teniserke
Pobjednici Roland Garrosa
Pobjednici Wimbledona</s>

